**PROIECT**



**REPUBLICA MOLDOVA**

**CONSILIUL RAIONAL FLOREŞTI**

**DECIZIE Nr.\_\_\_/\_\_\_\_**

**din \_\_mai 2025**

Cu privire la realizarea Programului

și Planului pentru întreținerea și reparația

drumurilor publice locale de interes raional

pentru anul 2024

În scopul realizării Programului și Planului pentru întreținerea și reparația drumurilor publice locale de interes raional pentru anul 2024, în temeiul art.43 alin.(2) şi art.46 alin.(1) din Legea nr.436/2006 privind administraţia publică locală, Consiliul raional **D E C I D E**:

Se ia act de realizarea Programului și Planului pentru întreținerea și reparația drumurilor publice locale de interes raional pentru anul 2024, (se anexează).

Contrasemnat:

Secretarul

Consiliului raional Daniela Anton

șefa secției, Secția Juridică şi Resurse Umane

Elaborat: Igor Șoșu,

şef al Direcției Infrastructură, Transport și Cadastru

Coordonat: Iurie Vlas,

vicepreşedinte al raionului Florești

Avizat: Daniela Anton,

șefă secție, Secția Juridică şi Resurse Umane

**Raport**

**privind realizarea Programului și Planului pentru întreținerea și reparația drumurilor publice locale de interes raional pentru anul 2024**

Prezentul raport reflectă principalele activități realizate de Direcția Infrastructură, Transport și Cadastru pe parcursul anului 2024.

Direcția Infrastructură, a activat în strînsă colaborare cu autoritățile administrației publice locale de nivelul I, instituții publice, agenți economici, direcțiile Consiliului raional, având la bază principiile autonomiei, legalității, transparenței și colaborării în rezolvarea problemelor.

Direcția Infrastructură, în anul 2024, a continuat și dezvoltat în mare parte șirul de activități începute în anii precedenți cu lansare de noi activități, care urmează continuare și în anul 2025, realizarea cărora va contribui la implementarea cu succes a politicii de dezvoltare durabilă.

Pe parcursul anului 2024, secția a eleborat și promovat spre aprobare 26 acte normative, dintre care 19 decizii și 7 dispoziții.

În perioada de activitate în anul 2024, s-a plasat pe pagina web a Consiliului raional Florești și rețele de socializare 12 postări cu informații pe domeniu infrastructurii.

**Dezvoltarea infrastructurii drumurilor**

Prin Legea bugetului de stat pentru anul 2024, pentru Fondul rutier, raionului Florești a fost alocată suma de 18375,9 mii lei, mijloace care au fost repartizate pentru întreținerea și reparația drumurilor publice raionale, cu o lungime de 130,5 km, conform programului și planului pentru întreținerea și reparația drumurilor publice locale de interes raional pentru anul 2024, aprobat de Consiliul raional Florești decizia nr. 02/10 din 20.02.2024.

În perioada de raportare, direcția a monitorizat lucrările de reparație capitală a sectorului de drum L174 Ghindești-Cenușa-G50, km 1+950-km5+700 cu lungimea de 3,75 km, Etapa II, sector PC31+95,55-PC56+63,58, executate de către operatorul economic SRL „Corsag”, în baza contractului nr.43 din 24.09.2024, atribuit în urma procedurii de achiziție publică, în valoare de 3 948 280,61 lei, bani alocați din mijloacele fondului rutier. La data de 11.12.2024, a avut loc recepția la terminarea lucrărilor pentru „Lucrările de reparare a drumului L174 Ghindești-Cenușa-G50”, sectorul cuprins între km 3+195-3+400 km. Comisia de recepție a constatat realizarea lucrărilor din contract în conformitate cu proiectul de execuție, caietul de sarcini și normativele în vigoare. Astfel, locuitorii din localitățile Ghindești și Cenușa se pot bucura acum de un drum mai bun, modern și sigur, care oferă condiții optime de trafic, fluență și o mobilitate îmbunătățită. În cadrul acestui proiect s-au desfășurat lucrări de execuție a sistemului rutier, inclusiv îmbrăcăminte de beton asfaltic, cu strat de 6 cm grosime din agregat mare și strat de 4 cm grosime din agregat mărunt, pe o suprafață de aproximativ 1438 m². De asemenea, au fost executate lucrări de terasament, construite rigolile de scurgere rapidă a apei și amenajate trotuare pe o suprafață de aproximativ 125,7 m², întrări în curți pe 102,4 m² și drumuri laterale. Pentru sporirea siguranței rutiere, au fost instalate 19 indicatoare rutiere, precum și parapete metalice pietonale și de siguranță pe o lungime totală de 105 m. Drumul reabilitat are o lungime de 205 m, cu 2 benzi de circulație, lățimea părții carosabile de 6,0 m. Acesta face parte dintr-o viziune amplă demarată de mai mulți ani, care prevede reabilitarea drumului L174, ce reprezintă o arteră importantă care asigură conexiunea G50 și R14. Acest proiect reprezintă un pas important pentru îmbunătățirea infrastructurii rutiere din raion, oferind condiții mai bune de trafic și sporind siguranța rutieră. Reabilitarea drumului contribuie la dezvoltarea sustenabilă a localităților din raion.

Pe drumul local L174 Ghindești-Cenușa-G50, s-au executat și lucrări de reparație cu piatră spartă pe sectorul PC3+000-3+180, de către operatorul economic SRL „Corsaclim”, în baza contractului nr.58 din 12.12.2024, în valoare de 93013,29 lei.

În 2024, direcția a monitorizat executarea lucrărilor de reparare: a drumului L164 Ivanovca-Gura Căinarului-Putinești, km 8,54-km 10,70, de către operatorul economic SRL „Izvorul din Piatră”, în valoare de 3 651 105,4 lei, și a drumului L187 R19 drum de acces spre s.Bursuc, de către operatorul economic SRL „Izvorul din Piatră”, în valoare de 3 035 277,84 lei.

La data de 16.07.2024, a avut loc recepția la terminarea lucrărilor de reânoire a îmbrăcămintei rutiere din beton asfaltic pe drumul local L167 drum de acces spre s.Mărculești pc 2+400-3+000, executat de către operatorul economic SA „Drumuri-Bălți”, în valoare de 1 418 904,93 lei. În august 2024, au avut loc lucrări de executare a juncțiunilor cu drumurile laterale, pe drumul local L167 drum de acces spre s.Mărculești, în valoare de 30 489,90 lei.

Direcția Infrastructură a monitorizat executarea lucrărilor de organizare a traficului rutier pe drumul local de interes raional L176 Drum de acces spre or.Florești, str.Ștefan cel Mare (Piața Independenței - drumul Republican R13), de îmbunătățirea siguranței circulației rutiere și asigurarea unei vizibilități mai bune a carosabilului pentru toți participanții la trafic, în valoare de 299 709 lei. Astfel, au fost instalate 105 indicatoare, amenajate trecerile de pietoni, locurile pentru parcare și aplicat marcajul rutier. Locuitorii or.Florești, în special pietonii, beneficiază de condiții mai bune de deplasare, care le asigură confort și mobilitate sporită. Optimizarea condițiilor de circulație și sporirea siguranței rutiere sunt priorități cheie pentru Direcția Infrastructură, având ca obiectiv facilitarea unui trafic fluent în condiții de siguranță pentru toți utilizatorii drumurilor locale de interes raional.

Concomitent, direcția a monitorizat și coordonat executarea lucrărilor de reparație și întreținere a drumurilor locale. Au fost executate lucrări de reparații la următoarele sectoare de drum cu acoperire din piatră spartă: L164 Ivanovca-Gura Căinarului-Putinești, L180 Hîrtop-Cernița, L182 G38 Stația de cale ferată Unchitești, L183 drum de acces spre s.Vertiujeni,

L186 R19 drum de acces spre s. Napadova, L187 R19 drum de acces spre s. Bursuc. Pentru aceste lucrări au fost alocate din bugetul raional 2431,5 mii lei, în total au fost reparate **\_\_\_\_\_\_** km de drum cu acoperire din peatră spartă.

Toate drumurile locale au fost asigurate cu material antiderapant și pregătite pentru perioada de iarnă. Direcția a elaborat Programul de reparație și întreținere a drumurilor publice locale pentru anul 2025.

În perioada 13-15 septembrie 2024, în localitățile com.Izvoare și s.Coșernița au avut loc ploi torențiale, astfel, direcția pentru lichidarea pagubelor cauzate de calamitățile naturale a elaborat devizele locale pentru drumurile locale menționate, a acumulat pachetul de documente necesar și a adresat scrisoare către Comisia pentru Situații Excepționale a Republici Moldova privind acordarea ajutorului financiar pentru restabilirea drumurilor din com.Izvoare în sumă de 840,51 mii lei și pentru s.Coșernița în sumă de 568,38 mii lei, afectate de ploile torențiale, ce au avut loc în perioada 13-15 septembrie 2024. .................... ..............................................

.................................................................................

Ţinând cont de necesitatea creării condițiilor optime pentru activitate în perioada de toamnă-iarnă 2024-2025 a instituțiilor social culturale și în vederea asigurării fiabile a economiei raionale și a populației cu resurse energetice și servicii comunale, direcția a elaborat decizia Consiliului raional Florești nr.05/10 din 11.06.2024, prin care a fost aprobat planul de acțiuni privind pregătirea instituțiilor social–culturale pentru activitate în perioada de toamnă–iarnă 2024-2025.

La data de 07.11.2024, direcția a asigurat organizarea și a participat întrunirea Comisiei raionale pentru organizarea, monitorizarea și controlul pregătirii instituțiilor social-culturale din raion pentru activitate în perioada de toamnă-iarnă 2024-2025.

În cadrul ședinței respective, s-a discutat despre monitorizarea nivelului de pregătire a instituțiilor social culturale, și anume:

* instituțiile de învățământ dotate cu echipament necesar, reparații capitale și curente a sălilor de clasă, cantinelor, cazangeriilor, instalarea utilajului conform standardelor, dotarea cabinetelor, laboratoarelor și sălilor sportive, amenajarea terenurilor etc., care contribuie la creșterea și dezvoltarea sănătoasă a elevilor și asigurarea procesului instructiv-educativ de calitate. Grație unei colaborări eficiente și a unui dialog continuu sa reușit organizarea procesului educațional în perioada rece a anului;
* sistemele de alimentare cu apă și canalizare din raionul Florești, au fost gestionate, exploatate și amenajate corespunzător pentru sezonul rece al anului;
* instituțiile medicale din raion, au fost funcționale pentru perioada toamnă-iarnă 2024-2025, încălzite cu sisteme de încălzire pe gaze naturale, iar cele neconectate la gaz natural, au fost încălzite cu lemne și cărbune;
* drumarii pentru orice situație de urgență pe timp de iarnă, pentru siguranța tuturor participanților la trafic, au asigurat aprovizionarea cu material antiderapant și în caz de necesitate erau pregătiți cu utilaj de dezăpezire în perioada de iarnă pe drumurile publice locale de interes raional.

**Transport rutier**

Transportul rutier joacă un rol esențial în economia și dezvoltarea raionului Florești. Reprezintă principalul mod de deplasare între orașe, comune și sate, facilitând mobilitatea oamenilor și a bunurilor.

Astfel, în perioada de activitate - anul 2024, Direcția a activat în conformitate cu prevederile Codului transporturilor rutiere, aprobat prin Legea nr. 150/2014.

A asigurat organizarea și participarea la 4 Comisii din domeniul transportului rutier raional.

Astfel, urmare a demersurilor primarilor com.Sevirova, com.Rădulenii Vechi și s.Zăluceni, cererile operatorilor de transport rutier SA „BTA-14 Florești”și SRL „Nimelim-Tur”, avizurile pozitive ale primarilor com.Rădulenii Vechi, s.Coșernița, com.Ghindești, com.Gura Camencii, avizurile pozitive al Agenției Naționale Transport Auto și în scopul asigurării necesităților populației în deplasare, în rețeaua de evidență a rutelor regulate de personae, Direcția Infrastructură a elaborat 2 proiecte de decizie nr.07/18 din 18.11.2024 și nr.08/23 din 10.12.2024 „Cu privire la modificarea Programului de transport rutier raional Florești”, efectuând 2 modificări la rutele/cursele existente și au fost incluse în Programul de transport rutier raional 2 rute noi, conform descrierii de mai jos:

* modificarea orarului de circulație pe cursa Florești din 12:10 în 21:30 - Rădulenii Vechi din 13:10 în 14:10;
* includerea stației intermediare Ivanovca, la serviciile regulate Florești 11:00; 09:30 – Izvoare 07:00; 10:30;
* includerea rutei regulate Coșerniţa 06:30 – Florești 10:30, cu expunere la concurs;
* includerea serviciului regulat de transport rutier raional Zăluceni 06:15 – Florești GA 12:00, cu expunere la concurs.

În acelaș timp, Direcția a elaborat 2 proiecte de decizie „Cu privire la expunerea la concurs a unor rute regulate de transport de persoane” și anume: Coșernița 06:30 – Florești 10:30 și Zăluceni 06:15 – Florești GA 12:00 cu regimul de deservire anual/zilnic. Organizarea și desfășurarea concursurilor respective a continuat în anul 2025. Astfel, conform rezultatelor concursurilor desfășurate în luna ianuarie 2025, ruta Coșernița 06:30 – Florești 10:30 a fost atribuită spre deservire operatorului de transport rutier SRL „Nimelim Tur”, iar ruta Zăluceni 06:15 – Florești GA 12:00 a fost atribuită spre deservire operatorului de transport rutier SRL „Andyvenea-Trans”.

Direcția Infrastructură își propune ca obiectiv în domeniul transporturilor să asigure accesul la sisteme de transport sigure, la prețuri echitabile, accesibile și durabile pentru toți.

**Asigurarea gradulă a accesului la apă sigură și sanitație adecvată pentru toate localitățile și populația din raionul Florești**

În 2024 sa dat start lucrărilor de construcție-montaj a apeductului magistral pentru asigurarea cu apă din râul Nistru a patru localități din raionul Florești. Lucrările sunt executate în cadrul unui proiect finanțat din Fondul Național pentru Dezvoltare Regională și Locală (FNDRL) și implementat de Agenția de Dezvoltare Regională (ADR) Nord.

Sistemul de apeduct magistral pentru asigurarea cu apă din râul Nistru a satelor Temeleuți, Văscăuți, Coșernița și Cernița din raionul Florești, va avea o lungime de circa 8 km. În cadrul proiectului se construiește o stație de pompare a apei potabile, 2 rezervoare de apă potabilă supraterane și 3 sonde.

Apeduct magistral va fi conectat la apeductul existent Zăluceni – Târgul Vertiujeni – Vertiujeni din raionul Florești. La noul sistem de alimentare cu apă și sanitație vor avea acces 3.525 de locuitori ai satelor Temeleuți, Văscăuți, Coșernița și Cernița din raion.

Valoarea totală a [proiectului](https://adrnord.md/proiectdetalii.php?idp=117&l=ro) „Construcția aducțiunii de apă pentru satele Temeleuți, Văscăuți, Coșernița, Cernița din raionul Florești, cu conectarea la apeductul existent Zăluceni – Târgul Vertiujeni – Vertiujeni din raionul Florești” constituie 11,81 mil. lei, din care 10,63 mil. lei – din sursele FNDRL și 1,18 mil. lei – contribuție locală: Consiliul Raional Florești, Primăria comunei Văscăuți și Primăriile satelor Cernița, Coșernița și Temeleuți.

Până în prezent, lucrările planificate în cadrul acestui proiect au fost executate în proporție de circa 60%.

Proiectul dat reprezintă o continuitate a două proiecte implementate anterior în raionul Florești. Este vorba de [proiectul](https://adrnord.md/proiectdetalii.php?l=ro&idp=73) „Apă pentru viață în regiunea de Nord: raioanele Florești și Soroca”, în valoare totală de circa 62,9 mil. lei, implementat din sursele FNDRL, Fundației Filiala din Moldova a Fundației SKAT – implementator al Proiectului Elveției de Apă și Sanitație în Moldova (ApaSan), S.A. „Servicii Comunale Floreşti” și primăriilor partenere în perioada 2017-2020, și de [proiectul](https://adrnord.md/proiectdetalii.php?l=ro&idp=100) „Apă pentru viață în regiunea de Nord: raioanele Florești și Soroca 2”, în valoare totală de 35,9 mil. lei, implementat din sursele FNDRL în perioada iulie 2022 – iulie 2023. În urma implementării acestor două proiecte, 16 localități din raionul Florești au acces la apă potabilă.

Extinderea și îmbunătățirea infrastructurii de apă este o direcție prioritară. Obiectivul de a aduce apă potabilă în casele cetățenilor este una din prioritățile direcției.

**Bilunarul Ecologic**

Direcția Infrastructură a asigurat și participat la organizarea și desfășurarea acțiunilor de salubrizare. La data de 29 martie 2024, la Florești, s-au desfășurat acțiuni de salubrizare în raza orașului Florești și nu numai. Au fost mobilizate organizațiile, instituțiile publice, școlile, întreprinderile și agenții economici din localități. Orașul Florești a fost divizat pe sectoare.  
Angajații întreprinderilor, organizațiilor și instituțiilor publice, ai Consiliului raional Florești și elevii au mers și au curățat parcul de pe centura de ocolire a orașului Florești (Stația Vento), centura de la intrarea în oraș dinspre s. Gura Camencii, centura de ocolire a orașului Florești, str. Mihai Viteazul, râpa de lângă Rompetrol, parcurile din oraș, zonele adiacente instituțiilor, zona străzii Aviatorul Beleaev spre malul râului Răut, terenul supus eroziunii de pe str. Miron Costin (la vale de stația PECO Tirex Petrol), fâșiile de protecție. Deșeurile au fost evacuate.

Iar la 16 noiembrie 2024, a avut loc acțiunea „Un arbore pentru dăinuirea noastră”, sa mers cu toții și sa plantat puieți forestieri.

**Eficientizarea energetică**

**Domeniul relații funciare și cadastru**

A fost prezentat Cadastrul funciar raional la situația din 01.01.2024 Agenției Geodezie, Cartografie și Cadastru;

S-au verificat și coordonat formularele nr. 3-AGR "Informația privind deținătorii de terenuri agricole, conform stării la 1 mai" întocmite de către specialiștii din primăriile raionului (40 primării);

Au fost eliberate șase confirmări de apartenență a terenului pentru primăria com. Sevirova: sediul primăriei, casa de cultură (Ivanovca și Sevirova), oficiul de sănătate (Ivanovca și Sevirova), grădinița de copii, gimnaziu, pentru a accesa proiecte de dezvoltare în cadrul Programului Național „Satul european – Ediția 2024”;

pentru primăria com. Alexeevca 1 confirmare: casa de cultură, pentru a accesa proiecte de dezvoltare în cadrul Programului Național „Satul european – Ediția 2024”;

pentru primăria s. Rădulenii Vechi 5 confirmări: sediul primăriei, casa de cultură, centrul de sănătate, grădinița de copii, gimnaziu, pentru a accesa proiecte de dezvoltare în cadrul Programului Național „Satul european – Ediția 2024”;

pentru primăria s. Vertiujeni 1 confirmare: sediul primăriei pentru a accesa proiecte de dezvoltare în cadrul Programului Național „Satul european – Ediția 2024”

pentru primăria com. Japca 1 confirmare – înregistrarea în mod selectiv a unui teren aferent obiectivelor hidroameliorative,

com. Gura Camencii trei confirmări – teren aferent obiectivelor gospodăriei comunale, teren aferent stației de pompare apă potabilă, turn de apă, sonda arteziană;

com. Sevirova două terenuri – teren aferent obiectivelor gospodăriei comunale, teren aferent turnului de apă din s. Ivanovca și s. Sevirova

com. Izvoare – teren aferent obiectivului public și administrativ, pentru înființarea postului de pompieri și salvatori voluntari.

Au fost examinate materialele de delimitare a proprietății publice (planul de contur, lista bunurilor imobile proprietate publică) cu eliberarea avizului favorabil pentru primăriile s. Vertiujeni, com. Ghindești, com. Ștefănești, com. Prajila, or. Ghindești, com. Vărvăreuca, com. Prodănești, s. Băhrinești, s. Mărculești, com. Cuhureștii de Sus.

A fost prezentat Direcției Finanțe Cadastrul Funciar raional pentru planificarea bugetului raional pentru următorul an.

În luna noiembrie s-a desfășurat seminarul informativ cu privire la întocmirea Cadastrului funciar la situația din 01.01.2025, la seminar s-au discutat prevederile Hotărârii de Guvern nr. 940/2023 pentru aprobarea Regulamentului cu privire la conținutul documentației cadastrului funciar, structura și modul de completarea a formularelor funciare aprobate prin hotărârea nominalizată.

În perioada 02.12-30.12.2024 au fost verificate și recepționate dările de seamă funciare (fișa cadastrală centralizatoare, fișa cadastrală centralizatoare terenuri irigate, fișa cadastrală centralizatoare terenuri desecate, informație cu privire la modificările suprafețelor categoriilor de terenuri, informație cu privire la modificările intervenite în categoria terenurilor cu destinație agricolă, ș. a.) întocmite de către specialiștii funciari din primăriile raionului (40 primării).

**Acțiuni planificate pentru anul 2025**

Direcția Infrastructură, pentru anul 2025 s-a planificat să realizeze diferite acțiuni ce ține de domeniul său de activitate, principalile fiind:

* repartizarea și administrarea surselor financiare de la fondul rutier, alocate raionului pentru reparația și întreținerea drumurilor publice locale de interes raional;
* elaborarea programului de reparație și întreținere a drumurilor publice locale de interes raional pentru anul 2026;
* promovarea politicii dezvoltării transportului rutier în raion;
* asigurarea graduală a accesului la apă sigură și sanitație adecvată în localitățile raionului;
* monitorizarea surselor financiare de la bugetul raional pentru executarea lucrărilor de reparație a instituțiilor de menire socio – culturale;
* participarea la procedurile de achiziții publice de lucrări din cadrul Consiliului raional;
* elaborarea planului de acțiuni pentru pregătirea economiei raionului și instituțiilor social – culturale pentru activitate în perioada de toamnă – iarnă;
* organizarea și desfășurarea în localitățile din raion a bilunarului ecologic de amenajare și salubrizare;
* verificarea și coordonat formularelor nr. 3-AGR "Informația privind deținătorii de terenuri agricole, conform stării la 1 mai";
* examinarea materialelor de delimitare a proprietății publice a raionului Florești (planul de contur, lista bunurilor imobile proprietate publică etc.) cu eliberarea avizului;
* recepționarea dărilor de seamă funciare (fișa cadastrală centralizatoare, fișa cadastrală centralizatoare terenuri irigate, fișa cadastrală centralizatoare terenuri desecate, etc) și întocmirea Cadastrului funciar raional la situația din 01.01.2026;
* conlucrarea și acordarea ajutorului metodologic necesar autorităților;
* examinarea adresărilor, demersurilor, petițiilor parvenite în direcție.

**Șef al Direcției Infrastructură,**

**Transport și Cadastru Igor ȘOȘU**

Consiliului raional Floreşti

**NOTA DE FUNDAMENTARE**

**la proiectul de decizie**

**„Cu privire la realizarea Programului și Planului pentru întreținerea și reparația drumurilor publice locale de interes raional pentru anul 2024”**

|  |
| --- |
| * + - 1. **Denumirea sau numele autorului și, după caz, a/al participanților la elaborarea proiectului actului normativ** |
| Direcția Infrastructură, Transport și Cadastru |
| **2. Condiţiile ce au impus elaborarea proiectului actului normativ** |
| Prezentul proiect de decizie a fost elaborat din necesitatea de a informa consilierii raionali despre realizarea Programului și Planului pentru întreținerea și reparația drumurilor publice locale de interes raional pentru anul 2024. |
| **2.1.Temeiul legal sau, după caz, sursa proiectului actului normativ** |
|  |
| **2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative** |
| Nu este aplicabil |
| **3. Obiectivele urmărite și soluțiile propuse** |
| **3.1. Principalele prevederi ale proiectului și evidențierea elementelor noi** |
| Se ia act de realizarea Programului și Planului pentru întreținerea și reparația drumurilor publice locale de interes raional pentru anul 2024. |
| **3.2. Opțiunile alternative analizate și motivele pentru care acestea nu au fost luate în considerare** |
| Nu este aplicabil |
| **4.Analiza impactului de reglementare** |
| **4.1. Impactul asupra sectorului public** |
| Îmbunătăţirea infrastructurii rutiere |
| **4.2**. **Impactul financiar și argumentarea costurilor estimative** |
| Proiectul de decizie nu necesită finanțare, are caracter informativ. |
| **4.3. Impactul asupra sectorului privat** |
| Nu este aplicabil |
| **4.4. Impactul social** |
| **4.4.1. Impactul asupra datelor cu caracter personal** |
| **4.4.2. Impactul asupra echității și egalității de gen** |
| Nu este aplicabil |
| **4.5. Impactul asupra mediului** |
| Nu este aplicabil |
| **4.6. Alte impacturi și informații relevante** |
| Nu este aplicabil |
| **5. Compatibilitatea proiectului actului normativ cu legislația UE** |
|  |
| **6. Avizarea şi consultarea publică a proiectului** |
| Proiectul de decizie a fost avizat de către comisiile consultative de specialitate ale Consiliului raional Floreşti, Secţia Juridică, Resurse Umane şi Administraţie Publică şi secretarul Consiliului raional Floreşti. În scopul respectării prevederilor Legii nr.239/2008 ,,Privind transparenţa în procesul decizional’’, proiectul a fost plasat pe site-ul Consiliului raional la directoriul ,,Procesul decizional”. |
| **8. Modul de încorporare a actului în cadrul normativ existent** |
| Proiectul de decizie este întocmit în conformitate cu actele normative în vigoare. |
| **9. Măsurile necesare pentru implementarea prevederilor proiectului actului normativ** |
| Prezenta decizie intră în vigoare la data publicării în Registrul de stat al actelor locale |

**Igor ȘOȘU**

**şef al Direcției Infrastructură, Transport și Cadastru**